Neljapäeva õhtul algab see jälle – autoralli MM-sarja uus hooaeg, kui aasta esimesel etapil pannakse mehed ja masinad proovile Monte Carlo ettearvamatutel mägiteedel. Eesti rallisõbrad on tänavu eriti ootusärevad – liitus ju 2019. a maailmameister Ott Tänak oma kunagise leivaisa M-Spordiga ning kange saarlane pole hakanud keerutama: tema ainus eesmärk on individuaalne MM-tiitel! Õhtuleht palus mõne märksõna ja küsimuse abil hooajale ette vaadata kogenud rallimehel Margus Murakal ning tehnikaspordi asjatundjal Margus Kiivril.
#000001
Nii Muraka kui ka Kiivri jaoks on hooaja suurimaks küsimärgiks see, kuidas sujub viimased kolm hooaega Hyundais sõitnud Ott Tänaku ja Martin Järveoja kohanemine M-Spordi tiimis – meie meeste suutlikkuses ja motivatsioonis ei kahtle keegi, ent teine teema on selles, milline on Ford Puma R1 kiirus ja vastupidavus, kui sellega hakata tiitli peale sõitma. Samas on Murakas ja Kiiver arvamusel, et Ford Puma ralliauto täit potentsiaali me eelmisel hooajal ei näinudki.
#000002